
Referat de aprobare
privind închirierea prin licitație publică  a imobilului teren în suprafața de 67 mp situat în Drobeta Turnu Severin, Zona Aleea Nuferilor FN, identificat cu NC 72372




1. Motivul emiterii actului administrativ cu caracter normativ

Prin cererea nr. 1000/234/15.01.2020, subscrisa I.I. Ghiață G. Florian Vicent cu sediul în Drobeta Turnu Severin, Str. Grigore Florescu, nr.3, județul Mehedinți, solicită închirierea suprafeței de 67 mp situată în Drobeta Turnu Severin, Zona Aleea Nuferilor FN, identificată cu NC 72372, în vederea realizării unei terase de vară.
         Din  Extrasul de carte funciară nr. 15165/23.04.2025 precum și din Certificatul de Urbanism nr.656/29.05.2025 rezultă că suprafața de 67 mp situată  în Drobeta Turnu Severin, Aleea Nuferilor FN, aparține domeniului public al municipiului  Drobeta Turnu Severin și sunt admise următoarele tipuri de utilizare a terenurilor: comerț cu produse alimentare și nealimentare, baruri, bufete, cofetării, cafenele, ceainării, cinematografe, săli de jocuri, cluburi, servicii de toate categoriile (birouri, oficii, asociații diverse, saloane de frizerie și coafură), parcaje, garaje, reparații și întrețineri auto-moto, mici activități industriale nepoluante, instituții publice de interes general.
         Potrivit Adresei nr.8296/1847/08 Mai 2020, Direcția Tehnică din cadrul aparatului de specialitate al Primarului municipiului Drobeta Turnu Severin rezultă că suprafața de teren în discuție are destinația de curți interioare, platforme CC și nu face parte din Registrul spațiilor verzi.
      Din Adresa nr.7132/21686/10.06.2025 a Agenției Naționale pentru Protecția Mediului Mehedinți, rezultă că terenul în suprafață de 67 mp cu NC 72372 nu face parte din nici o categorie de arie naturală protejată.
         Conform Raportului de evaluare nr.61T/05.06.2025, întocmit de către evaluatorul autorizat A.N.E.V.A.R. ing. Octavian Bordei, valoarea de piață a imobilului este de 102 lei/lună (20,1 Euro/lună).
         Având în vedere situația de fapt și de drept prezentată, raportat la dispozițiile art. 333 și următoarele din OUG nr. 57/2019 privind Codul Administrativ propunem închirierea prin licitație publică a suprafeței de 67 mp situată în Drobeta Turnu Severin, Aleea Nuferilor FN, identificată cu NC 72372 precum și aprobarea Raportului de evaluare nr.61T /05.06.2025, întocmit de către evaluatorul autorizat A.N.E.V.A.R. ing. Octavian Bordei.

2)   Schimbări preconizate
       Nu este cazul.

3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.

4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea raportului de evaluare în sumă de 650 lei, urmând a fi recuperată de la adjudecatar.

 5)  Efecte ale adoptării hotărârii consiliului local asupra legislatiei în vigoare 
       Nu este cazul.

1.  Consultările efectuate în vederea elaborării proiectului de act administrativ cu caracter  normativ individual
        Nu este cazul.

1.  Activităţi de informare publică privind elaborarea şi implementarea actului administrativ normativ
         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro

1.  Implementarea dispozitivului hotărârii
         Ducerea la îndeplinire a dispozitivului hotărârii consiliului local, adoptate, revine Direcției Patrimoniu.


Viceprimar,                                                  
                                                
Daniel Cîrjan

